หนุ่มรง.ชิ้นส่วนรถ ถูกเครื่องจักรหนีบหัวดับสยอง
เครื่องกดแบบแม่พิมพ์ตะกั่ว หนีบหัวหนุ่มวัย 31 หัวหน้าคุมเครื่องจักรแท่นพิมพ์ เสียชีวิตคาที่ด้วยความสยดสยอง กะโหลกแตก กระดูกหักหลายท่อน ต่อหน้าลูกน้องระหว่างเครื่องจักรเกิดขัดข้องได้มุดหัวเข้าไปดูว่าเกิดจากอะไรปรากฏว่าสวิตช์เกิดทำงานขึ้นมา,เมื่อเวลา 00.30 น.วันที่ 17 ธ.ค.57 พ.ต.ท.ศิวะ ริมฝาย สารวัตรเวร สภ.บางปู ได้รับแจ้งมีคนงานถูกเครื่องจักรหนีบเสียชีวิตภายในบริษัท แอมพาส อินดัสตรี่ จำกัด เลขที่ 164 หมู่ 4 นิคมอุตสาหกรรมซอย 8 เอ ต.แพรกษา อ.เมือง จ.สมุทรปราการ หลังรับแจ้งจึงพร้อมด้วย พ.ต.อ.วิชิต บุญชินวุฒิกุล ผกก. และกำลังเจ้าหน้าที่ชุดสืบสวนมูลนิธิร่วมกตัญญูเดินทางตรวจสอบที่เกิดเหตุ ในที่เกิดเหตุได้พบว่า บริษัทดังกล่าวเป็นบริษัทผลิตชิ้นส่วนรถยนต์ที่ทำจากตะกั่ว ภายในโรงงานข้างเครื่องจักรกดแบบแม่พิมพ์ขนาดใหญ่พบร่างของนายวสันต์ เงินงาม อายุ 31 ปี หัวหน้าแผนกคุมเครื่องจักรของบริษัท นอนเสียชีวิตอยู่บนพื้นข้างเครื่องเนื่องจากคนงานได้ช่วยกันทำการรื้อเครื่องจักรนำร่างของนายวสันต์ ออกมาวางไว้ที่พื้นในสภาพใบหน้าบิดเบี้ยวกะโหลกข้างขวาถูกเครื่องจักรหนีบจนแบนกะโหลกศีรษะแตกหน้าอกถูกหนีบจนกระดูกหักหลายท่อน โดยที่เครื่องจักรดังกล่าวยังมีคราบเลือดติดอยู่,จากการสอบสวน เพื่อนร่วมงานได้ทราบว่า ก่อนเกิดเหตุในขณะที่ผู้ตายและคนงานอื่นๆ ได้เข้าประจำเครื่องทำงานกันอยู่ตามปกติแต่ระหว่างนั้นเครื่องจักรที่ผู้ตายทำงานอยู่เกิดขัดข้อง ผู้ตายจึงได้เดินเข้าไปเช็กอาการเครื่อง จู่ๆ ระหว่างที่ผู้ตายดูมุดศีรษะเข้าไปที่แม่พิมพ์ในระหว่างนั้น เครื่องกดแม่พิมพ์ได้เกิดทำงานขึ้นมาเอง ก่อนกดแม่พิมพ์เข้าหากันทับเข้าที่ศีรษะและลำตัวของผู้ตาย เพื่อนร่วมงานที่เห็นเหตุการณ์ได้วิ่งเข้ามาปิดสวิตช์เครื่องจักร และช่วยกันรื้อแม่พิมพ์ออกเพื่อช่วยนำร่างผู้ตายออกมา จากนั้นรีบแจ้งเจ้าหน้าที่มาตรวจสอบ,เบื้องต้นเจ้าหน้าที่คาดว่า ในขณะที่ผู้ตายเดินมาดูเครื่องจักรที่เกิดขัดข้องโดยที่ไม่ทันได้ปิดสวิตช์เครื่องจักร ในระหว่างที่ผู้ตายมุดเข้าไปดู เครื่องจักรได้เกิดทำงานจึงหนีบศีรษะ และลำตัวผู้ตายจนทำให้เสียชีวิตดังกล่าว อย่างไรก็ตามเจ้าหน้าที่จะได้ทำการสอบสวนข้อเท็จจริงเพื่อดำเนินการตามกฎหมายต่อไป.
เครื่องกดแบบแม่พิมพ์ตะกั่ว หนีบหัวหนุ่มวัย 31 หัวหน้าคุมเครื่องจักรแท่นพิมพ์ เสียชีวิตคาที่ด้วยความสยดสยองกะโหลกแตก กระดูกหักหลายท่อน ต่อหน้าลูกน้องระหว่างเครื่องจักรเกิดขัดข้องได้มุดหัวไปดูว่าเกิดจากอะไร สวิตช์เกิดทำงานขึ้น
แท่นพิมพ์หนีบหัว,วสันต์ เงินงาม,หน.แผนกควบคุมเครื่องจักร,บริษัทแอมพาส อินดัสตรี่ จก.,นิคมอุตสาหกรรม ต.แพรกษา,หนีบกะโหลกแตก,เครื่องจักรขัดข้อง